cyanic-selkie/wikianc huggingface dataset:
Էմիլիանո Բուենդիա
Նորվիչ Սիթի
2018 թվականի հունիսի 8-ին Բուենդիան 4 տարվա պայմանագիր կնքեց Նորվիչ Սիթիի հետ   ։ Իր դեբյուտը Չեմպիոնշիպում նշեց օգոստոսի 22-ին՝ փոխարինման մտնելով Պրեստոն Նորթ Էնդի դեմ խաղում ։ Սեպտեմբերի 25-ին նա 3 գոլային փոխանցման հեղինակ դարձավ Անգլիայի լիգայի գավաթի Ուիկոմ Ուոնդերերսի դեմ խաղում՝ օգնելով իր թիմին հաղթել 4-3 հաշվով ։ Իր առաջին գոլը Նորվիչի կազմում Բուենդիան խփեց հոկտեմբերի 27-ին՝ Բրենտֆորդի դեմ խաղում  ։ 2019 թվականի հունվարի 18-ին արգենտինացին 2 գոլային փոխանցման հեղինակ դարձավ Բիրմինգհեմ Սիթիի դեմ խաղում, իսկ հանդիպումն ավարտվեց 3-1 հաշվով ։ Փետրվարի 10-ին՝ Իպսվիչ Թաունի դեմ խաղում նա 2 գոլային փոխանցում տվեց Տեմու Պուկկիին ։ Մարտի 8-ին Բուենդիան խփեց Սուոնսի Սիթիի դեմ հանդիպման միակ գնդակը՝ 1-0 հաշվով հաղթանակ պարգևելով Նորվիչին  ։ Մարտի 13-ին նա դուբլ ձևակերպեց Հալլ Սիթիի դեմ խաղում  ։ Մարտին Բուենդիան ճանաչվեց Չեմպիոնշիպի ամսվա լավագույն ֆուտբոլիստ ։ Ապրիլի 6-ին արգենտինացին գոլի և 2 գոլային փոխանցման հեղինակ դարձավ Քուինս Պարկ Ռեյնջերսի դեմ խաղում, ապա հեռացվեց խաղադաշտից հանդիպման 71-րդ րոպեին ։ 2018-19 մրցաշրջանում Բուենդիան անցկացրեց 41 հանդիպում՝ դառնալով 8 գոլի և 17 գոլային փոխանցման հեղինակ, իսկ Նորվիչ Սիթին հաղթեց Չեմպիոնշիպը  ։
Միջազգային կարիերա
Բուենդիան իրավասու է ներկայացնել Իսպանիան և Արգենտինան միջազգային ասպարեզում։ Նա հանդես է եկել Իսպանիայի մինչև 19 և Արգենտինայի մինչև 20 տարեկանների երիտասարդական հավաքականներում ։ 2015 թվականին Բուենդիան Արգենտինայի կազմում մասնակցեց աշխարհի Մ20 առաջնությանը ՝ անցկացնելով 3 հանդիպում և գոլի հեղինակ դառնալով խմբային փուլի Գանայի դեմ խաղում  ։
Ակումբային վիճակագրություն
2020 թվականի հունվարի 7-ի դրությամբ
Ակումբային
Նորվիչ Սիթի
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Արգենտինացի ֆուտբոլիստներ Կատեգորիա:Խետաֆեի ֆուտբոլիստներ Կատեգորիա:Կուլտուրալ Լեոնեսայի ֆուտբոլիստներ Կատեգորիա:Նորվիչ Սիթիի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ
Ակունք (Կոտայքի մարզ)
Ակունք, գյուղ Հայաստանի Կոտայքի մարզում, Հատիս լեռան հարավային ստորոտին` Նոր Գյուղ և Զառ գյուղերի միջակայքում, Քառասունակն աղբյուրների մոտ, մարզկենտրոնից 42 կմ հարավ-արևմուտք, Աբովյան քաղաքից 5 կմ արևելք։ Ծովի մակերևույթից բարձր է 1445-1488 մ։
Ակունքը հայտնի է ոչ միայն այս գյուղի, այլև ողջ գավառի, իսկ մեր ժամանակներում նաև քաղաքամայր Երևանի համար կարևոր նշանակություն ունեցող գյուղամերձ աղբյուրներով. «...մերձ յայս գիւղ բղխին աղբերակունքն ջրոյ այսր գաւառի» ։
Անվանում
Կոտեից գավառի այն գյուղերից է, որ բազում դարեր զուտ հայաբնակ լինելով` 1604 թ. շահաբասյան բռնագաղթից հետո  որոշ ժամանակ մնում են ամայի և պատմական անունը մոռացության մատնում։ Խանական տիրապետության շրջանում ստանում է օտարոտի` Բաշգյուղ անվանումը, որն էլ 1946 թ. վերանվանվում է Ակունք։
Բնակչություն
Վայրի շատ ավելի վաղ ժամանակներից բնակեցված լինելու հանգամանքը վկայում են տեղում պահպանված և առնվազն մինչև վաղ միջնադար հասնող նյութական մշակույթի հուշարձանները։
Նախնիների հիմնական մասը 1820-ական թթ. Պարսկահայաստանից (Սալմաստ, Խոյ), ինչպես նաև Մեծ Եղեռնից հետո Վանի նահանգից փրկվածների շառավիղներ են։
Տնտեսություն
Բնակչությունը հիմնականում զբաղվում է անասնապահությամբ, դաշտավարությամբ, ծխախոտագործությամբ և պտղաբուծությամբ։
Գյուղն ունի ջրերի շշալցման գործարան։
Դպրոց
1884 թ. գյուղում գործում էր դպրոցը ։ 1885 թ. փակվում է Ցարական իշխանությունների հրահանգով և 1889 թ. փետրվարի 1-ին ստացվում է վերաբացելու մասին կաթողիկոսական կոնդակ ։ Թերևս նյութական դժվարություններից ելնելով և հակառակ ձեռք բերված թույլտվության, այնուամենայնիվ, մինչև 1896 թ. դպրոցը չէր գործում, իսկ դրանից հետո էլ չէր կարող գործել` կառավարության հրահանգով հայկական դպրոցների գործունեությունը կասեցված (1896-1905 թթ.) լինելու պատճառով։ 1905 թ․. դպրոցը վերաբացվում է, սակայն, մինչև 1910 թ., ըստ էության, չի կարողանում կանոնավոր հունի մեջ մտնել։ 1910 թ.-ից դրությունը փոխվում է, որն էլ  համարվում է դպրոցի վերաբացման տարի։
1910/1911 ուստարում դասատվությունն ընթանում էր երկու սենյակից բաղկացած հատուկ դպրոցի համար կառուցված սեփական շենքում։
1912/13 ուստարում հիշվում է որպես 3 բաժանմունքով, 1 ուսուցչով, 60 աշակերտով (53 ար. և 7 իգ.)  երկսեռ դպրոց ։
1913-14 ուստարում ուներ 68 սան, որից միայն 3-ը` աղջիկ ։
1914 թ. գործում է եռամյա դասընթացով, մեկ ուսուցչով, դասասենյակի համատեղելիության համեմատ ավելի շատ` 60-70 աշակերտով։
Դպրոցի տարեկան բյուջեն գոյանում է Կովկասի հայոց բարեգործական միությունից փոխանցվող 200 ռուբլի նպաստով և աշակերտական թոշակադրամով, որը միասին կազմում էր 422 ռուբլի ։
1918 թ. դպրոցն ուներ 88 սան և 2 ուսուցիչ, նույնքան ուսուցիչ է ունեցել նաև 1919 թ. :
Խորհրդային տարիներից մինչ այժմ գյուղում գործում է միջնակարգ դպրոց։
Ի դեպ, այն գավառում առաջիններից էր, որ արդեն 1911/12 ուստարում ուներ 150 կտոր գիրք պարունակող գրադարան և գրքերի թիվը 1912/13 թվականներին հասնում էր 128-ի ։
Պատմամշակութային կառույցներ
Ակունքն ունի Սբ. Կարապետ (Սբ. Աստվածածին 1855 թ.) եկեղեցի։ Գյուղի հյուսիսային մասում է գտնվում Սբ. Սարգիս եկեղեցու ավերակները, իսկ Շամիրամ լեռան հարավային ստորոտում պահպանվել են Սբ. Պողոս-Պետրոս մատուռի ավերակները (1551 թ.), ինչպես նաև կիկլոպյան ամրոցը։
Արտաքին հղումներ
Կատեգորիա:Կոտայքի մարզի գյուղեր Կատեգորիա:1829 թվականին հիմնադրված բնակավայրեր
Հասարակական կազմակերպությունների միջազգային օր
Հասարակական կազմակերպությունների միջազգային օր (ՀԿ-ների միջազգային օր, World NGO Day ), տոն, որը նշվում է ամեն տարվա փետրվարի 27-ին։ Առաջին անգամ հասարակական կազմակերպությունների միջազգային օրը մերձբալթյան 12 պետություն հռչակել է 2010 թվականի ապրիլի 17-ին՝ Բալթիկ ծովի ափին գտնվող Լիտվայի մայրաքաղաք Վիլնյուսում տեղի ունեցած ՀԿ-ների 9-րդ ֆորումի 8-րդ գագաթնաժողովի ժամանակ  ։
Պատմություն
ՀԿ-ի համաշխարհային օրն առաջին անգամ պաշտոնապես նշվել է 2014 թվականի փետրվարի 27-ին Ֆինլանդիայի Հելսինկի քաղաքում։ Միջոցառմանը մասնակցել են տարբեր համաշխարհային առաջնորդներ և ՀԿ-ներ, ինչպիսիք են Հելեն Քլարկը, Միավորված ազգերի կազմակերպության զարգացման ծրագրի 8-րդ ղեկավարը, Նոր Զելանդիայի նախկին վարչապետը, որն իր խոսքում շնորհավորել է բոլորին ՀԿ-ի համաշխարհային օրվա ճանաչման առթիվ և ընդգծել ՀԿ-ի սեկտորի կարևոր աշխատանքը համաշխարհային զարգացման գործում ։ Առաջնորդների շարքում էր նաև Եվրոպական հանձնաժողովի զարգացման կոմիսար Անդրիս Պիեբալգսը, որն իր ողջույնի խոսքում նշել է․ 1950 թվականի փետրվարի 27-ին Միավորված ազգերի կազմակերպության բանաձևում մտցվեց «միջազգային ոչ կառավարական կազմակերպություն» հասկացությունը, ինչը նշանակում էր ՀԿ ոլորտի ճանաչում։
ՀԿ-ների համաշխարհային օրվա հիմնադրումը նախաձեռնվել է 2009 թվականին ուսանող Մարցիս Լիորս Սկադմանիսի կողմից միջազգային իրավունքի ուսուցման ժամանակ ։ Օրվա սկզբնական հանրահռչակմանն ու զարգացմանն աջակցել է «Լատվիական քաղաքացիական դաշինք» հասարակական կազմակերպությունը։
2010 թվականի ապրիլի 17-ին Վիլնյուսում՝ Բալթիկ ծովի տարածաշրջանի ՀԿ-ների 9-րդ համաժողովի 8-րդ սամմիթում (Բալթիկ ծովի պետությունների խորհուրդ), Բալթիկ ծովի 12 պետությունների (Բելառուս, Դանիա, Էստոնիա, Ֆինլանդիա, Գերմանիա, Իսլանդիա, Լատվիա, Լիտվա, Լեհաստան, Ռուսաստան, Նորվեգիա և Շվեդիա) ազգային ՀԿ-ների գլխավոր ներկայացուցիչները պաշտոնապես հռչակեցին ՀԿ-ի համաշխարհային օրը՝ ամրագրելով դրա ճանաչումը և դրանով իսկ սահմանելով իրավաբանորեն միջազգային իրավական նախադեպ։ 2012 թվականի ապրիլի 23-25-ը Հումբոլդտի համալսարանում՝ Բալթիկ ծովի տարածաշրջանի ՀԿ-ների 10-րդ համաժողովում, ՀԿ-ի համաշխարհային օրը պաշտոնապես իրավաբանորեն կրկին ամրագրվեց ԲԾՊԽ Գերմանիայի նախագահության (Բալթիկ ծովի պետությունների խորհուրդ) եզրափակիչ հաղորդագրության մեջ ։
2017 թվականի փետրվարի 27-ին Արտաքին գործերի եվրոպական ծառայության ներկայացուցիչը հրապարակել է պաշտոնական գրավոր հաղորդագրություն Եվրոմիության բարձրագույն ներկայացուցչի՝ Ֆեդերիկա Մոգերինիի անունից՝ կապված Բրյուսելում ՀԿ-ի համաշխարհային օրվա հետ, 27.02.2017 — UNIQUE ID: 170227_11։ Նա ընդգծել է ՀԿ-ների կատարած դերի կարևորությունը ։
ՀԿ-ների առաջին համաշխարհային օր
2014 թվականի փետրվարի 27-ին Ֆինլանդիայի մայրաքաղաք Հելսինկիում առաջին անգամ միջազգային մակարդակով նշվեց ՀԿ-ների համաշխարհային օրը ։ Նշելով միջազգային մակարդակով ՀԿ-ների համաշխարհային օրվա պաշտոնական ճանաչումը՝ Ֆինլանդիայի արտաքին գործերի նախարարությունը ցանկություն է հայտնել աջակցել ՀԿ-ների համաշխարհային օրվա կարևորությանը և ամրապնդել այդ ավանդույթը միջազգային հարթակներում՝ դրանով իսկ նպաստելով Ֆինլանդիայի Հելսինկի քաղաքում գործող ՀԿ-ների համաշխարհային ֆորումի կազմակերպմանը։ ՀԿ-ների համաշխարհային օրվա համաժողովին ելույթ ունեցան նաև տարբեր առաջնորդներ, ինչպիսիք են Ֆինլանդիայի Միջազգային զարգացման հարցերով նախարար Պեկա Հավիստոն (Pekka Haavisto), Ֆինլանդիայի արտաքին գործերի նախարարության պետքարտուղարը, ՄԱԿ-ի ծրագրերի սպասարկման գրասենյակի (UNOPS) ղեկավարը , Հյուսիսային երկրների նախարարների խորհրդի ղեկավարը, Իրանի կանանց հարցերով նախկին նախարարը և ՄԱԿ-ի զարգացման ծրագրի ղեկավարը, Նոր Զելանդիայի նախկին վարչապետը , Եվրամիության զարգացման հարցերով հանձնակատարը , ինչպես նաև ՅՈՒՆԵՍԿՕ-ի և այլ միջազգային կազմակերպությունների ներկայացուցիչներ ։
Գործունեություն
ՀԿ-ների համաշխարհային օրը լայնորեն նշվում է տարբեր երկրներում, օրինակ՝ Պակիստանում, Հնդկաստանում, Աֆղանստանում, Նեպալում, ԱՄՆ-ում և Աֆրիկայի , Ասիայի , Հարավային Ամերիկայի և Եվրոպայի տարբեր երկրներում։ ՀԿ-ների համաշխարհային օրը, որպես կանոն, նշվում է տարբեր լայնածավալ միջոցառումների տեսքով՝ բանավեճեր, ֆորումներ, սեմինարներ, դասախոսություններ, ընկերական երեկոներ, ցուցահանդեսներ, տեղեկատվական միջոցառումներ հեռուստատեսությամբ, ռադիոյով, դպրոցներում և այլն։ ՀԿ-ների համաշխարհային օրը՝ փետրվարի 27-ին օգտագործվում է որպես խորհրդանիշ նաև մասնավոր ձեռնարկությունների կողմից, որոնք իրենց ծառայություններն ու ապրանքները տրամադրում են ոչ կառավարական կազմակերպություններին անվճար կամ մեծ զեղչերով։
Պաշտոնական հեշթեգ
Հասարակական կազմակերպությունների համաշխարհային օրվա պաշտոնական հեշթեգներն (բանալի բառեր) են՝ #WorldNGODay, #YourNGODay և #NGODay ։
Արտաքին հղումներ
Կատեգորիա:Միջազգային օրեր Կատեգորիա:Ակտիվիզմ
Ժողովածու (5073)
Ծանոթագրություններ
Կատեգորիա:Մատենադարանի ձեռագրեր
Էնիդ Յանդել
Էնիդ Յանդել (Enid Yandell, ), ամերիկացի քանդակագործ։
Կենսագրություն
Ծնվել է 1870 թվականի հոկտեմբերի 6-ին Լուիսվիլում (Կենտուկի)՝ Լանսֆորդ և Լուիզ Յանդելների ընտանիքում։ Ուներ 2 քույր՝ Մոդ Յանդել (1871-1962) և Էլսի Յանդել (1874-1939), և եղբայր՝ Լանսֆորդ Յանդել (1878-1927)։
Սովորել է Լուիսվիլի Հեմփթոն քոլեջում, որտեղ ստացել է արվեստի սկզբնական գիտելիքներ։ Այնուհետև սովորել է Ցինցինատիի Արվեստի ակադեմիայում՝ երկու տարում ավարտելով ուսումնառության քառամյա ծրագիրը։ Այն ավարտել է մեդալով 1889 թվականին։ Որպես կին-քանդակագործների «Սպիտակ նապաստակներ» խմբի անդամ՝ Էնիդ Յանդելը օգնել է Լորադո Թաֆթին նախագծել Ամերիկյան այգեգործական տաղավարը Չիկագոյի համաշխարհային ցուցահանդեսում 1893 թվականին։
1894 թվականին նա մեկնել է Փարիզ, որտեղ սովորել և աշխատել է Օգյուստ Ռոդենի և Ֆրեդերիկ Մակմոնիսի հետ։ Նա նաև աշխատել է Մոնպառնասի Վիտտի ակադեմիայի այլ քանդակագործների հետ։ Հետագայում նա հաճախակի ճանապարհորդում էր Փարիզ և ցուցադրում Փարիզյան սալոնում։
1898 թվականին Էնիդ Յանդելը դարձել է Քանդակագործների ազգային ընկերության առաջին կին անդամը։
Արվեստից բացի Էնիդ Յանդելը զբաղվել է նաև հասարակական գործունեությամբ։ Նա նպաստել է ապագա նկարիչների կրթությանը՝ 1908 թվականին հիմնադրելով Մասաչուսեթսի «Branstock School» դպրոցը։ Նա նաև համագործակցել է «Appui Aux Artists» շարժման հետ՝ ի պաշտպանություն արվեստագետների։ Յանդելը կանանց ընտրական իրավունքի ջատագովն էր, և քարոզարշավ էր իրականացնում նախագահ Քալվին Քուլիջի ընտրության համար։ Առաջին համաշխարհային պատերազմի տարիներին մասնակցել է Կարմիր խաչի և կարմիր մահիկի միջազգային շարժմանը և աշխատել Ֆրանսիայում։ Միացյալ Նահանգներ վերադառնալուց հետո նա աշխատել է Նյու Յորքում՝ որպես Ամերիկյան Կարմիր Խաչի հաղորդակցության կապի տնօրեն։
Աշխատանքներ
Էնիդ Յանդելը մի շարք ստեղծագործությունների հեղինակ է։ Նրա գործերից մի քանիսը գտնվում է Կենտուկի նահանգի Լուիսվիլ քաղաքի Speed Art Museum թանգարանում։
Արտաքին հղումներ
Կատեգորիա:1869 ծնունդներ Կատեգորիա:Ամերիկացի կին քանդակագործներ Կատեգորիա:Ամերիկացի քանդակագործներ Կատեգորիա:Կին Կատեգորիա:Կին քանդակագործներ
Ժպիտիկ
Ժպիտիկ (smiley - ժպտացող), դեղին գույնի ժպտացող դեմք։ Ստեղծվել է Հարվի Բալի կողմից 1963 թվականին։
Այս տերմինը լայնորեն կիրառվում է նշելու համար այլ դեմքիկներ՝ հնարավոր է՝ ո՛չ դեղին գույնի և ո՛չ ժպտացող։ Համացանցում, և մասնավորապես սոցիալական կայքերում այս պատկերները հաճախ օգտագործվում են զգացմունքներ արտահայտելու նպատակով, հետևաբար նրանց կարելի է անվանել հուզապատկերներ։
Ժպտացող, երկու կետերով արտահայտված աչքերի և կիսակամարաձև բերանի կլոր դեմքի առաջին հայտնությունը եղել է New York Herald Tribune թերթում 1953 թվականի մարտի 10-ին։
Պատմություն
Պատկերն առավել հայտնի դարձավ 1970-ականների սկզբներին երկու եղբայրներ՝ Մյուրեյ և Բերնարդ Սփեյների կողմից, որոնք այն օգտագործում էին առևտրային նպատակներով։ Նրանք արտադրում էին մակարոններ, բաժակներ, կարճ վերնաշապիկներ և իրենց լոգոյով և կարգախոսով՝ «Ձեզ լավ օր ենք մաղթում» տիպեր։ Մինչև 1972 թ. ԱՄՆ-ում վաճառվել է ավելի քան 50 միլիոն մակարոն։ 1990 թվականի սկզբներին ժպիտիկը նորից է հայտնվում՝ որպես տեխնո մշակույթի խորհրդանիշ, հատկապես Միացյալ Թագավորությունում այն ասոցիացվում էր էքստազիի հետ։ Այս ընթացքում Ֆրանկլին Լուֆրանին՝ Լոնդոնում SmileyWorld կազմակերպության նախագահը հավաստիացնում էր, որ լոգոն ստեղծել էր 1971 թվականին, որպեսզի կարողանա եվրոպական առօրյայում լավ նորություններ ընդգծել և մարդկանց ժպիտ պարգևել։ Նա արտադրանքի մի ամբողջական գամմա ստեղծեց՝ լոգոն օգտագործելով որպես ապրանքանիշ։ Վերջինս այսօր գրանցված է Ֆրանկլին Լուֆրանիի կողմից ավելի քան 100 երկրներում՝ հասարակական շերտերի մեծ մասին տրամադրելով ապրանքներ և ծառայություններ։ 1997} թվականին նրա որդին՝ Նիկոլա Լուֆրանին, զարգացրեց լոգոյի հարյուրավոր այլ տեսակներ՝ օգտագործելով տարբեր արտահայտություններ և կատեգորիաներ, ինչպես՝ մետեո, մասնագիտություններ, երկրներ, կենդանիներ, առարկաներ և այլն։ Նա ստեղծեց նաև մարդու մարմնով մի տարբերակ։ Դրանք ինտերնետում հասանելի առաջին «առանց մեկնաբանությունների» հուզապատկերներն էին։
Ժպիտիկի կիրառությունը ինտերնետում և ինֆորմատիկայում
Ժպիտիկի տպման տարբերակի համար օգտագործվել է առաջին համակարգիչների և ներքոհիշյալ մեքենաների 1 և 2 տառաչափը (1981) (սև և սպիտակ)։ Ժամանակակից համակարգիչների համար Մայքրոսոֆթ Վինդոուզի բոլոր տարբերակները սկսած Windows 95-ից կարող են ներկայացնել ժպիտիկը, որը Windows Glyph List-ի մասն է կազմում, չնայած որ բոլոր տառատեսակները չեն համապատասխանում նրա տառատեսակին և բոլոր ծրագրերը Յունիկոդի հետ համատեղելի չեն։
Բավականին վերջերս ժպիտիկների տարատեսակներ են տարածվել ինտերնետում, հատկապես ֆորումներում և ակնթարթային հաղորդագրություններում։
Սոցցանցերում հանդիպող պատկերները
Առաջին անգամ կետադրական նշաններով տրամադրություններ արտահայտող։-) և։-( պատկերները 1982 թ. սեպտեմբերի 19-ին առաջարկել է Սքոթ Ֆալմանը։ Հետագայում սոցցանցերում տարածում են գտել ուրիշ այլ պատկերներ։ Դրանք արտահայտում են պատկերն ուղարկողի տրամադրությունը և նշանակում են, որ նա՝
Ժպիտիկներ ՍՊԸ
Ժպիտիկը 1971 թվականին Ֆրանկլին Լուֆրանիի կողմից ստեղծած ապրանքանիշ է, որը ղեկավարում է SmileyWorld ՍՊԸ-ն։ Այն վաճառվում է ամբողջ աշխարհում՝ բազմաթիվ կենսաոճերում։ Ապրանքանիշն օգտագործում է օրգանական բամբակ՝ շրջակա միջավայրի և նրա հետ առնչվող մարդկանց կյանքի պահպանության նպատակով։ Հավաքված շահույթի 10 %-ը հասնում է Smiley World Association բարեգործական կազմակերպությանը, որը բազմաթիվ երկրներում ակտիվորեն զբաղվում է սոցիալական հարցերով։ Նրա փիլիսոփայությունն է՝ Կիսիր ժպիտդ նրանց հետ, ովքեր ունեն դրա կարիքը։
1997 թվականին Ֆրանկլինի որդին՝ Նիկոլա Լուֆրանին սկսեց ստեղծել ժպիտիկի օրիգինալ լոգոյի վրա հիմնված հուզապատկերների նոր աշխարհ։ Այսօր ավելի քան 1 200 պատկերներ են օգտագործվում Smileyworld կոչվող ապրանքանիշից։ Այն հիմնված է հաղորդակցության սկզբունքի վրա, որի նպատակն է օգնել մարդկանց ավելի լավ հաղորդակցվել տարբեր հասարակական արտահայտման միջոցների օգնությամբ (նվերներ, բացիկներ և այլն)։ Այն նաև դաստիարակչական ծրագիր է գրքերով, խաղերով, ինտերակտիվ արտադրատեսակներով, ինչպես կենսակերպի միջոցները (նորաձևություն, աքսեսուարներ և ալն)։
Օրինական գործունեություն
Ժպիտիկն ապրանքանիշ է, որը գործում է 1971 թվականից։ Անունը և լոգոն այժմ օգտագործվում են ավելի քան 100 երկրներում՝ 25 արտադրատեսակների և ծառայությունների կատեգորիաների համար։ Ավելի քան 1 200 էմոպատկերներ տեղադրված են Կոնգրեսի Վաշինգտոնյան Գրադարանի կողմից և պաշտպանվում են Քոփիրայթի Համաշխարհային Կոնվենցիայով (Universal Copyrights Convention)։ Վերջին 10 տարիների ընթացքում Smileyworld ՍՊԸ-ն ստորագրել է լիցենզիայի համաշխարհային 800 պայմանագիր և իր իրավունքներն օգտագործել է 5 մայրցամաքների բոլոր կարևոր երկրներում՝ արտադրանքի և ծառայությունների կատեգորիաների մեծ մասով։ SmileyWorld ՍՊԸ-ն աշխատում է ավելի քան 60 իրավաբանական գրասենյակների հետ՝ իր ինտելեկտուալ սեփականության պաշտպանության նպատակով։
ԱՄՆ-ում Wal-Mart-ը հավաստիացնում է, որ ձեռք է բերել ժպիտիկի օգտագործման իրավունք, սակայն ֆրանսիական ձեռնարկություն SmileyWorld-ը 10 տարի է, ինչ գնել է այդ իրավունքը։ Ֆրանսիայում ժպիտիկի օգտագործման իրավունքով ճանաչվել է SmileyWorld-ը, որը հաղթել է դատական գործընթացը Pier Import-ի դեմ, մյուս կողմից էլ Լուֆրանի ընտանիքը վաճառել է իր լիցենզիաները այնպիսի հայտնի ապրանքանիշերի, ինչպիսիք են՝ Levi Strauss and Co., M&M’s- ի Mars Incorporated և Agfa-Gevaert ֆիլմերի գերմանական ընկերությունը։
Տես նաև
Կատեգորիա:Համացանցի մշակույթ Կատեգորիա:Խորհրդանիշներ
Դպրոցական արձակուրդներ
Դպրոցական արձակուրդներ (հաճախ կոչվում են նաև արձակուրդ, ընդմիջում, և հանգիստ) ժամանակամիջոց, որի ժամանակ դպրոցները փակվում են կամ դադարում են անցկացնել դասապրոցեսը։ Ամսաթվերն ու ժամանակաշրջաններն աշխարհի տարբեր դպրոցներում զգալիորեն տարբերվում են։ Երբեմն իրավասության սահմաններից դուրս որոշակի շեղումներ են նկատվում։ Կառավարությունը հաճախ օրենք է հրապարակում՝ կապված դպրոցական արձակուրդների օրերի հետ։
Ձմեռային արձակուրդ (Հյուսիսային կիսագունդ)
Քրիստոնյա երկրների գերակշիռ մասում (Ամանորյա արձակուրդներ, ձմեռային արձակուրդներ կամ նախատոնական արձակուրդներ) ձմեռային արձակուրդները ներառում են Սուրբ ծննդյան և Ամանորի արձակուրդները։ Դրանց սովորաբար տևում են մեկից երեք շաբաթ։ Այնուամենայնիվ, Եվրոպայում սուրբծննդյան արձակուրդները կարճ են տևում, հաճախ երկու շաբաթ կամ ավելի քիչ։ Հյուսիսային կիսագնդում ամանորյա տոները համընկնում են ամառային արձակուրդների հետ, ուստի նրանց մոտ արձակուրդն ավելի երկար է տևում (վեցից ութ շաբաթ)։
Գարնանային արձակուրդ/Զատիկ (Երկու կիսագնդեր)
Քրիստոնեական դավանանք ունեցող պետություններում Զատիկի տոնակատարությունները (ԱՄՆ–ում ընդունված է անվանել գարնանային արձակուրդներ կամ գարնանային հանգիստ) դպրոցական արձակուրդի օրեր են, որոնք նշվում են գարնան կեսերից։ Երկրներն ընտրում են հանգստյան օրերի ժամանակահատվածը՝ ըստ իրենց կրթության մակարդակի և համակարգի։
Ամառային արձակուրդներ (Երկու կիսագնդեր)
Շատ երկրներում, ուսումնական տարվա ամենաերկար արձակուրդը ամռանն է, որը տևում է հինգից տասնչորս շաբաթ։ Բրիտանիայի, Նիդեռլանդների և Գերմանիայի համեմատ, որտեղ արձակուրդները տևում են վեցից ութ շաբաթ, Իռլանդիայում, Իտալիայում, Լիտվայում, Ռուսաստանում, Հայաստանում դրանք սովորաբար տևում են երեք ամիս։
Նիգերիա
Նիգերիայում միջնակարգ դպրոցի աշակերտների համար ամենաերկար արձակուրդն սկսվում է հուլիսի կեսերից և տևում մինչև սեպտեմբերի երկրորդ շաբաթը։ Բարձրագույն ուսումնական հաստատությունների համար նույնպես նախատեսված է երկարատև հանգիստ։ Նիգերիայում արձակուրդները գլխավորապես կախված են դպրոցներից․ տևում են հունիսից մինչև սեպտեմբերի վերջ։
Հարավային Աֆրիկա
Հարավային Աֆրիկայում հիմնական արձակուրդները տևում են վաղ դեկտեմբերից մինչև հունվարի կեսերը (չորս կամ վեց շաբաթ)։ Աշնանային արձակուրդը տևում է երկու շաբաթ՝ մարտից մինչև ապրիլ ընկած ժամանակահատվածում։ Երկարատև ձմեռային արձակուրդը հունիսից հուլիս, և գարնանային արձակուրդը՝ սեպտեմբերից հոկտեմբեր։
Բրազիլիա
Բրազիլիայում ամառային արձակուրդները սկսվում են դեկտեմբերի սկզբին և ավարտվում հունվարի կամ փետրվարի վերջին ։ Ձմեռային արձակուրդները տևում են ողջ հուլիսի ընթացքում ։ Բրազիլական դպրոցներն ամենաքիչը պիտի ունենան 200 ուսումնական օրեր։ Որոշ ազգային և կաթոլիկ–եկեղեցական տոները հաճախ նշվում են երեք կամ չորս օր։ Այդպես օրինակ՝ Զատիկը, բրազիլական դիմակահանդեսը։
Չիլի
Չիլիում ուսումնական տարին բաժանված է երկու կիսամյակների։ Առաջին կիսամյակն ընգրկում է փետրվարի վերջից կամ մարտի սկզբից մինչև հուլիս։ Վերադառնալով երկշաբաթյա կամ երեք շաբաթվա ձմեռային արձակուրդներից՝ դպրոցները վերսկսում են աշխատանքները մինչև դեկտեմբերի սկիզբ կամ կեսեր, որին էլ հետևում է 10–12 շաբաթ տևող ամառային հանգիստը։ Որպես լրացում՝ դպրոցներն ունենում են մեկ շաբաթ տևողությամբ արձակուրդ ազգային տոների առթիվ սեպտեմբերի կեսերին։ Գտնվելով հարավային կիսագնդում՝ գարունը սկսվում է մոտավորապես այս տոնական շաբաթվանից հետո։
Մեքսիկա
Մեխիկոյում դպրոցները սովորաբար փակվում են հուլիսի երկրորդ շաբաթ և վերաբացվում օգոստոսի երրորդ շաբաթվանից․ դա կապված է, թե ցուցատախտակի ինչպիսի համակարգ է օգտագործում դպրոցը և արդյոք դա բարձրագույն ուսումնական հաստատություն է, թե՝ քոլեջ։ Սուրբ ծննդյան տոները տևում են երկու շաբաթ։ Զատիկին նվիրված արձակուրդները տևում են երկու շաբաթ։
Միացյալ Նահանգներ
Միացյալ Նահանգներում տարվա ընթացքում դպրոցական օրերը 180–ն են (չնայած քոլեջներում և համալսարաններում դրանք ավելի քիչ են տևում)։ Մասնավոր դպրոցներում մեկ տարին ունի 170 ուսումնական օր։
Իրադարձություններից կախված
Շատ շրջաններում տոնը նշվում է երկուշաբթի և երեքշաբթի օրերին, և ,որպես կանոն, չորեքշաբթի օրը համարվում է տոնական արարողությունների փակման, ավարտի օր։ Շատ դպրոցներ մեկ շաբաթ ազատված են լինում ուսումնական պրոցեսից։ Այնուամենայնիվ, որոշ նահանգներում Կոլումբոսի օրը չի դիտվում որպես դպրոցական տոն։
Եղանակային արձակուրդներ
Սա հաճախ կախված է լինում շրջանից, օրինակ ԱՄՆ–ի հյուսիսարևմտյան շրջանի շատ դպրոցներ ուսումնական պրոցեսն ավարտում են հունիսին և սկսում Աշխատավորի օրվանից հետո, մինչդեռ ԱՄՆ–ի հարավային շրջանների դպրոցները դասերն ավարտում են մայիսին և կրկին սկսում օգոստոսին։
Արձակուրդները քոլեջներում
Քոլեջների և համալսարանների արձակուրդային գրաֆիկը բավականաչափ տարբերվում են։ Որոշները մանրամասնորեն հետևում են K-12 արձակուրդային ցուցակին, մնացածները՝ նույնպես, բայց ունենում են ավելի երկար արձակուրդներ՝ փորձելով դրանք համրամարեցնել այն աշակերտների գրաֆիկին,ովքեր հեռու են ապրում և արձակուրդներին ցանկություն ունեն տուն մեկնելու։ Շատ քոլեջներ և համալսարաններ ունեն ներքոնշյալ արձակուրդները․
Շատ քոլեջներում և համալսարաններում ուսումնական տարին բաժանվում է երկու կիսամյակների։ Առաջին կիսամյակը սկսվում է «Աշխատավորի օրվանից» հետո՝ այսինքն սեպտեմբերի վերջին և տևում մինչև դեկտեմբերի կեսեր, և երկրորդ կիսամյակը տևում է հունվարից մինչև մայիս։ Ձմեռային և ամառային դասապրոցեսի ժամանակ կարող են լինել արձակուրդներ։
Trip Advisor–ը տրամադրում է հիմնական տոների համառոտ ամփոփումը ։
Չինաստան
Ամառային արձակուրդները սովորաբար տևում են վաղ հուլիսից մինչև օգոստոսի վերջ։ Ձմեռային արձակուրդները տևում են մեկ ամիս։ Դրանց ժամանակահատվածը կախված է չինական նոր տարվա օրվա հետ։
Հոնկոնգ
Հոնկոնգում ամառային արձակուրդները սկսվում են հուլիսի կեսերից և ավարտվում օգոստոսի վերջին։ Սուրբ ծնունդը, Լուսնային նոր տարին, Զատկական տոները տևում են մեկ կամ մեկ ու կես շաբաթ։
Հարավային Հնդկաստան
Հարավային Հնդկաստանում ամառային արձակուրդները սկսվում են ապրիլի վերջին և ավարտվում հունիսի սկզբին։
Դիվալիի հետ կապված տոները տեղի են ունենում կամ հոկտեմբերին կամ նոյեմբերին՝ կախված այդ տարվա Դիվալին երբ կտոնվի։ Այն տևում է մոտ մեկ շաբաթ։ Սուրբծննդյան տոները սկսվում են դեկտեմբերի 22–ից կամ 23–ից և ավարտվում հունվարի առաջին շաբաթ (5–ին)։
Հարավային Հնդկաստանի Թամիլ Նադու նահանգում տոնում են նաև «Թայի Պոնգալ» տոնը․ դա չորս օր տևող արարողություն է։ Թամիլյան օրացույցի համաձայն դա սովորաբար նշվում է հունվարի 14–ից հունվարի 17–ը։
Հյուսիսային Հնդկաստան
Հյուսիսային Հնդկաստանում ամառային արձակուրդները տևում են մայիսից մինչև հունիսի վերջ։ Նոր ուսումնական տարին սովորաբար սկսվում է հուլիսի մեկից։
Տարվա կեսին տոնվում է հնդկական Դուշերա տոնը, որը տևում է 10 օր։
Սուրբծննդյան տոներ, որպես այդպիսին, չկան, այնուամենայնիվ, որոշ դպրոցներ տոները հարմարեցնում են ձմեռային արձակուրդի հետ։ Ուտար Պրադեշի դպրոցներում ձմեռային արձակուրդները ազդարարվում են Չարան սինգհի ծննդյան օրը։ Մյուս դպրոցների համար ձմեռային արձակուրդները սկսվում են դեկտեմբերի 28–ից և ավարտվում Նոր տարվա երկրորդ կիրակի օրը։
Նոր ուսումնական տարին սկսվում է ապրիլի 1–ին։
Հնդկաստանի մեծ մասը
Հնդկաստանում շատ հասարակական տոներ կան՝ կախված տարածաշրջանից։ Օրինակ մուսուլմանական տոները, ինչպես Ուրազա–բահրամը ընդունված են երկրի բոլոր հատվածներում և տարբեր կրոնական պատկանելիություն ունեցող աշակերտների շրջանում։
Պետության կողմից ընդունված գլխավոր տոները․
Հունվարի 26 ։ Հանրապետության օր
Հոկտեմբերի 2 ։ Gandhi Jayanti (Մահաթմա Գանդիի ծննդյան օր)
Ինդոնեզիա
Ինդոնեզիայում ընդունված են արձակուրդների երեք գլխավոր շրջաններ՝ Ամսաթվերը բավականին տարբերվում են՝ կախված յուրաքանչյուր մարզից/շրջանից։ Արձակուրդը սկսվում է առաջին շաբաթվա երկուշաբթիից շարունակվում մինչև վերջին շաբաթվա շաբաթ օրը։ Այն տևում է դեկտեմբերի վերջից մինչև հունվարի սկիզբն ընկած ժամանակահատվածում՝ համաձայնեցված լինելով սուրբծննդյան և ամանորյա տոների հետ։ Սկզբի և վերջի օրերը համարյա նման են նոր ուսումնական տարվա տոներին։ Ամսաթիվը կախված է իսլամական օրացույցից։ Այս արձակուրդը հաճախ համաձայնեցվում է Էյդ ալ–Ֆիտր տոնի հետ։ Հաճախ այն կարող է տևել երկու ամիս։ Դպրոցները սովորաբար բացվում են դրան հաջորդող ամսվա երկուշաթի օրվանից։ Լինում են նաև դեպքեր, երբ արձակուրդները տևում են 3–4 ամիս, եթե օրինակ դպրոցական տոները (libur kenaikan kelas) համընկնում են կամ լինում են Ռամադհան տոնի հետ կամ տոնից առաջ։ Բայց եթե Սուրբ Ծնունդը տեղի է ունենում Էյդ ալ–Ֆիտրից հետո, դպրոցները բացվում են նոր տարուն (որոշ շրջաններում, օրինակ Մալուկու և այլն) Դպրոցները սկսում են երկուշաբթի օրը։ Առաջին հանդիպման ժամանակ ուսուցիչներն ու աշակերտները միմյանց ձեռք են սեղմում, ինչը հայտնի է որպես "Halal Bihalal" ։ Այդ ամենը տևում է երեք օր, ինչից հետո երեխաների ծնողները ստանում են "rapot" կամ ծանուցագիր, որտեղ նշված է լինում աշակերտի մեկ տարվա ընթացքում ունեցած հաջողությունները և ձեռքբերումները։
Բացի գլխավոր տոներից, կան նաև կարճ տևողությամբ տոներ, որոնք սովորաբար տևում են 1–2 օր, ինչպիսիք են օրինակ Ինդոնեզիայի անկախության օրը, շրջանային տոները և ուսուցչի տոնը։
Ճապոնիա
Ճապոնիայում դպրոցական արձակուրդները տևում են մարտի վերջից մինչև ապրիլի սկիզբ, հուլիսի վերջից մինչև սեպտեմբեր, և ողջ Սուրբծննդյան և Նոր տարվա ժամանակաշրջանը՝ դեկտեմբերի 24–ից մինչև հունվարի 7–ը։ Լրացուցիչ մայիսին կա նաև մեկ այլ տոնական շաբաթ, որը կոչվում է «Ոսկե շաբաթ»։
Կորեա
Կորեայում ամառային և ձմեռային արձակուրդները ունեն նույն տևողությունը։ Դրանցից յուրաքանչյուրը տևում են մեկ ամիս։ Գարնանային արձակուրդը տևում է երկու շաբաթ։ Ի հավելումն, կան ևս երկու 3–5 օր տևողությամբ տոներ, որոնցից մեկը "Չուսեոկ"–ը նշվում է աշնանը, մյուսը՝ "Սեոլնալ"–ը, տոնվում է ձմռանը։
Մալազիա
Մալազիայում գլխավոր կիսամյակների շրջանակներում կան երկու արձակուրդներ, որոնցից առաջինը տևում է առաջին երկու կիսամյակների արանքում, մյուսը՝ տարեվերջին։ Տարվա կեսին ընդունված արձակուրդները տևում են երկու շաբաթ՝ մայիսի վերջից մինչև հունիսի կեսերը՝ երկու կիսամյակների միջև։ Տարեվերջյան արձակուրդները տևում են վեց շաբաթ՝ նոյեմբերի կեսերից մինչև հունվարի սկիզբ․ ընկած են երկու ուսումնական տարիների միջև։ Յուրաքանչյուր դպրոցական շրջան ունի արձակուրդ, համապատասխանաբար՝ մեկ շաբաթ մարտին՝ առաջին սեմեստրի համար և մեկ շաբաթ՝ օգոստոսից մինչև սեպտեմբեր, երկրորդ կիսամյակի համար։
Դպրոցները փակվում են ազգային և նահանգային տոների ժամանակ։ Դպրոցներն ազատված են նաև մի քանի հատուկ տոներին աշխատելուց․ դրանք են՝ դպրոցի տարեդարձն ու սպորտի օրը։ Տոնական արարողությունների ժամանակ՝ ինչպիսիք են՝ Էյդ ալ–Ֆիթրը (մուսուլմանական տոն), Չինական նոր տարին և Դիվալին, աշակերտներին տրվում է ավելի երկար արձակուրդ՝ իրենց հարազատներին այցելելու և տոները նշելու համար։ Այնուամենայնիվ, այն տոները, որոնք համընկնում են դպրոցական օրերի հետ, հաճախ լրացվում են՝ ի հաշիվ ոչ աշխատանքային օրերի։
Ֆիլիպիններ
Ֆիլիպիններում ամառային արձակուրդը սկսվում է մարտի վերջին և տևում մինչև հունիսի սկիզբ։ Կիսամյակային արձակուրդները սկսվում են հոկտեմբերի վերջին և տևոըմ մինչև նոյեմբերի սկիզբ։ Սուրբծննդյան տոները տևում են դեկտեմբերի կեսերից մինրև հունվարի սկիզբը։ Կրթական հաստատությունների, քոլեջների համար տոնական օրերը հռչակվում են նախագահի (ազգային տոներ), մարզային ղեկավարի՝ նահանգապետի կամ քաղաքապետի կողմից։ Դրանք հասարակական տոներ են։
Սինգապուր
Սինգապուրում կա դպրոցական չորս շրջան։ Առաջին և երկրորդ շրջանները սովորաբար ընդունված է կոչել «առաջին կիսամյակ», իսկ երրորդ և չորրորդ շրջանները՝ «երկրորդ կիսամյակ»։ Յուրաքանչյուր շրջան բաղկացած է տաս դպրոցական շաբաթվանից։ Առաջին կիսամյակը սկսվում է անմիջապես Նոր տարուց հետո։ Եթե դպրոցական առաջին օրը լինում է հինգշաթի կամ ուրբաթ, այն չի հաշվվում որպես ուսումնական շաբաթ Առաջին կիսամյակից հետո նշվում են մարտի արձակուրդները։ Դրանից հետո սկսվում է երկրորդ կիսամյակը, որն ավարտվում է մինչև հունիս տևող չորսշաբաթյա արձակուրդով։ Դրան հաջորդում է երրորդ ուսշրջանը, ինչին հաջորդում է մեկ շաբաթ տևող սեպտեմբերյան արձակուրդները։ Չորրորդ ուսշրջանը շարունակվում է մինչև դեկտեմբերի արձակուրդները, որոնք կարող են տևել և՛ հինգ, և՛ վեց շաբաթ՝ կախված թե երբվանից է սկսվել հաշվվել առաջին ուսշաբաթը։ Աշակերտներին տրվում են նաև մեկ օրյա արձակուրներ հասարակական տոների ժամանակ, ինչպիսիք են՝ Երեխաների պաշտպանության միջազգային օրը, Երիտասարդների օրը, Ուսուցչի տոնը, Ազգային տոնը (Սինգապուրի)։
Թուրքիա
Ձմեռային արձակուրները Թուրքիայում տևում են հունվարի վերջից մինչև փետրվարի սկիզբ (երկու շաբաթ)։ Ամառային արձակուրդները տևում են հունիսի սկզբից մինրև սեպտեմբերի կեսը (14 շաբաթ)։
Թուրքիայում նշվում են նաև Էյդ ալ–Ֆիտր (3 օր) և Էյդ ալ–Ադհա (4 օր) տոները, բայց դրանք շարժական տոներ են, որովհետև Ռամադանն ու զոհաբերության օրը ամեն տարի նշվում են տարբեր օրեր՝ համաձայն մուսուլմանական օրացույցի։
Ավստրիա
Ավստրիայում ամառային արձակուրդները տևում են հուլիսի սկզբից մինչև սեպտեմբերի սկիզբ։ Բացառությամբ Վորարլբերգի և Սալզբուրգի, մնացած շրջաններում աշնանային արձակուրդներ չկան, դրա փոխարեն տոնվում են սուրբծննդյան տոները (դեկտեմբերի 24–ից մինչև հունվարի 6–ը) և զատկական տոները (տևում են 10 օր)։ Կիսամյակային արձակուրդը տևում է մեկ շաբաթ փետրվարին և Ուիցուն տոնը՝ չորս օր՝ ներառյալ շաբաթ–կիրակին։ Աստվածածնի վերափոխման տոնը, Համբարձման և հաղորդության տոները ոչ աշխատանքային օրեր են։
Բելգիա
Բելգիայի հիմնական հանրակրթական դպրոցներում ուսումնական տարին սկսվում է սեպտեմբերի առաջին շաբաթից և ավարտվում հունիսի վերջին շաբաթով։ Դրանց հաջորդում են ամառային արձակուրդները, որոնք ընդգրկում են հուլիս և օգոստոս ամիսներն ամբողջությամբ։ Միջնակարգ դպրոցները և համասարանները հաճախ մեկ շաբաթ շուտ են փակվում, հենց այն ժամանակ, երբ ուստարվա արդյունքները հայտնվում են և հրատարակվում։ Աշնանային արձակուրդը սովորաբար տևում է մեկ շաբաթ և համապատասխանեցվում է «Բոլոր սրբերի օրվա» տոնակատարության հետ (նոյեմբերի 1)։ Ձմեռային կամ սուրբծննդյան տոները տևում են երկու շաբաթ՝ ընդգրկելով Նոր տարվա և Սուրբ ծննդյան ժամանակաշրջանը։ Գարնանը տրվում են մեկշաբաթյա արձակուրդ և երկշաբաթյա զատկական արձակուրդներ։ Բարեկենդանը տոնող կաթոլիկ շրջաններում գարնանային արձակուրդը համընկնում է բարեկենդանի շաբաթվա հետ։
Խորվաթիա
Խորվաթիայում կան երեքանգամյա արձակուրդներ, որոնք տարածվում են բոլոր հասարակական դպրոցների վրա։ Մնացած ազատ օրերը ներառում են Խորվաթիայի պետական ու սրբերին նվիրված տոները։
Չեխիա
Չեխիայի Հանրապետությունում ամառային արձակուրդը սկսվում է ուսումնական տարվա վերջին՝ հունիսի 30–ի մոտակայքում և ավարտվում ուստարվա սկզբին՝ սեպտեմբերի մեկին կամ դրանից մի քանի օր հետո։ Աշնանը նշվող տոներից է հոկտեմբերի 28–ը, որը Չեխոսլովակիայի հռչակման օրն է։ Ձմեռային արձակուրդները տևում են դեկտեմբերի 23–ից մինչև հունվարի 2–ը։ Գարնանային հանգիստը տևում է մեկ շաբաթ և հաճախ, կախված տվյալ շրջանից, ընկած է լինում փետրվարին կամ մարտին։ Հաճախ արձակուրդը շարունակվում է Զատիկի տոներով (Ավագ հինգշաբթի, Ավագ Ուրբաթ, Մեռելոց)։ Մայիսի 1–ը, մայիսի 8–ը և սեպտեմբերի 28–ը պետությունում ոչ աշխատանքային օրեր են։ Յուրաքանչյուր դպրոցի տնօրեն իրավունք ունի ուստարվա ընթացքում լրացուցիչ արձակուրդ տալ սովորողներին։ Դպրոցական արձակուրդների ժամանակացույցն ու տևողությունը հաստատվում է կրթության և գիտության նախարարության հրամանով։ Դրանք տարբեր են լինում սովորական, մասնավոր և ավագ դպրոցների համար։
Դանիա
Դանիայում ամառային արձակուրդը տևում է 6–7 շաբաթ։ Շատ դպրոցներում տրվում է մեկ շաբաթ ձմեռային և մեկ շաբաթ աշնանային արձակուրդ՝ համապատասխանաբար փետրվար և հոկտեմբեր ամիսներին։ Դպրոցները փակվում են նաև Սուրբ ծննդից առաջ և վերսկսում իրենց գործառույթները Նոր տարվանից հետո։
Էստոնիա
Էստոնիայում ամառային արձակուրդը տևում է երեք ամիս՝ հունիսից օգոստոս։ Սուրբծննդյան տոները տևում են երկու շաբաթ։ Գարնան և աշնան արձակուրդներից յուրաքանչյուրը մեկ շաբաթ է ։ 2016–ին Էստոնիայի կրթության և գիտության նախարարությունը որոշում ընդունեց ավելացնել ազատ օրերը 2017–ից՝ ուսումնական շաբաթները կարգավորելու համար։ Դրանք հինգն են․ աշնանային արձակուրդ (21- 29 հոկտեմբեր), ձմեռային արձակուրդ (23 դեկտեմբեր- 7 հունվար), նոր արձակուրդ (24 փետրվար- 4 մարտ), գարնանային արձակուրդ (21 ապրիլ- 1 մայիս) և ամառային արձակուրդ (12 հունիս- 31 օգոստոս)։ Ամառային արձակուրդը սկսվում է մեկ շաբաթ ուշ։
Ֆրանսիա
Այս խնդիրը լուծելու համար պետությունը արձակուրդների շրջանը բաժանել է երեք մասի։ Չնայած ձեռնարկված միջոցառումներին՝ էլի նկատվում է գերբնակեցում, քանի որ շատ ընտանիքներ նույն շրջանում այցելում են տարբեր հանրաճանաչ վայրեր։ Դպրոցական արձակուրդի ժամանակ սա հանգեցնում է գնային կտրուկ աճի և շատ այլ խնդիրների։
Տոները, ըստ ժամանակաշրջանի, բաժանվում են երեք հիմնական մասի։ Բացառութուն են կազմում «Բոլոր սրբերի տոնը» և Նոր տարին։
Հունաստան
Հունաստանում առանձնացնում են երեք հիմնական արձակուրդներ ողջ ուսումնական տարվա ընթացքում հանրակրթական դպրոցների համար։
Իռլանդիա
Իռլանդիայում ուսումնական տարվա սկիզբը և վերջը կոնկրետ նշված չէ, բայց տարվա կեսիի արձակուրդները ստանդարտացված են ։ Շնորհիվ ավարտական քննությունների, դպորցները երբեք չեն բացվում հունիսից առաջ։ Ուսումնական տարին սովորաբար սկսվում սեպտեմբերի առաջին շաբաթից՝ սեպտեմբերի մեկի մոտակայքում։ Մասնավոր դպրոցներում ամենաքիչը 183 օրը ուսումնական է, բայց միջնակարգ դպրոցում այդ թիվը հասնում է 167–ի ։
Դպրոցական տարվա միջին շրջանում՝ հոկտեմբերին և փետրվարին, աշակերտներին տրվում են մեկ շաբաթ տևողությամբ արձակուրդներ։ Սուրբ ծնունդին, Ամանորին և Զատիկին նույնպես տրվում է հանգիստ։ Ամառային արձակուրդը սկսվում է մայիսի վերջին և ավարտվում հունիսի սկիզբ կամ տևում հունիսից մինչև օգոստոսի վերջ (սեպտեմբերի սկիզբ) Տարրական և իննամյա կրթության համար քննություններն սկսվում են հունիսի առաջին չորեքշաբթի օրվանից, տևում երկու կամ երկուս ու կես շաբաթ՝ ի հաշիվ դպրոցականների ամառային արձակուրդների։
Իտալիա
Իտալիայում դպրոցական արձակուրդների մեծ մասը որոշվում է կրթության նախարարության կողմից, տարածվում է բոլոր հանրակրթական դպրոցների վրա։ Ամառային արձակուրդը սկսվում է հունիսի կեսերից մինչև սեպտեմբերի երկրորդ շաբաթը՝ բացառությամբ այն աշակերտների, ովքեր պիտի վերջնական քննություն հանձնեն․ այդ սովորողների արձակուրդը սովորաբար սկսվում է հուլիսի կեսերից։ Սուրբծննդյան տոները սկսվում են դեկտեմբերի 23–ից և ավարտվում հունվարի վեցին հաջորդող առաջին կամ երկրորդ աշխատանքային օրը։ Իտալիայում ամառային արձակուրդը տևում է 12 շաբաթ։ Զատիկի համար նախատեսված է մեկ շաբաթ։ Հոկտեմբերի 31–ից մինչև նոյեմբերի մեկը նշվում է «Բոլոր սրբերի տոնը»։ Ապրիլի 25–ին նշվում է իտալական ժողովրդական ապստամբության, հունիսի 2–ին՝ Իտալիայի Հանրապետության օրը, մայիսի մեկին՝ աշխատավորի օրը։
Կարևոր տեղական փառատոների ժամանակ տեղական և դպրոցական իշխանությունները ազատ են արձակուրդային օրացույցի ստեղծման հարցում (օրինակ «Հովանավոր սրբի» օրվա հետագա արձակուրդային օրերի տրամադրման համար)։
Լատվիա
Լատվիայում ամառային արձակուրդները տևում են երեք ամիս՝ ընդգրկելով հունիսից օգոստոս ընկած շրջանը։ Ձմեռային արձակուրդը տևում է երկու շաբաթ, աշնանայինն ու գարնանայինը՝ մեկ շաբաթ։
Լիտվա
Լիտվայում իններորդ և տասնմեկերորդ դասարանցիների ամառային արձակուրդը սկսվում է ավելի ուշ, քան տասերորդ և տասներկուերորդ դասարանցիներինը։ Դրա հիմնական պատճառն այդ երկու դասարանների քննական շրջանն է։ Անցյալում Լիտվայի բարձր դասարանցիների արձակուրդը տևում էր 70 օր։ Այնուամենայնիվ, այժմ արձակուրդը մոտ երեք ամիս է։
Նիդեռլանդներ
Նիդեռլանդների բոլոր դպրոցների համար ամառային արձակուրդը տևում է վեց շաբաթ։ Երկրիրը բաժաված է երեք շրջանների, որոնցից յուրաքանչյուրը սկսում է արձակուրդը մյուսից մեկ շաբաթ հետո։ Ամառային արձակուրդը սովորաբար սկսվում է հուլիսի կեսից և ավարտվում օգոստոսի վերջին։ Հոլանդիայի տարրական և ավագ դպրոցների աշակերտներին տրվում է աշնանային մեկշաբաթյա արձակուրդ հոկտեմբերին, երկու շաբաթ Սուրբ ծնունդին (հաճախ դեկտեմբերի վերջին երկու շաբաթների ընթացքում),մեկ շաբաթ գարանային արձակուրդ փետրվարին (հարավում այն համընկնում է «Բարեկենդանի» հետ), ինպես նաև մայիսյան արձակուրդներ, որոնք տևում են մեկ կամ երկու շաբաթ՝ կախված դպրոցական ծրագրից։ Մայիսյան տոները հաճախ համընկնում են ազգային տոների հետ, ինպիսիք են՝ «Թագավորի օրը» (ապրիլի 27), «Հիշատակի օրը» (մայիսի 4) և «Ազատության օրը» (մայիսի 5)։ Այդ շրջանը երբեմն ընդգրկում է Համբարձման տոնը և Հոգեգալուստը։
Հյուսիսային Մակեդոնա
Հյուսիսային Մակեդոնիայում ողջ տարվա ընթացքում կա արձակուրդների երկու գլխավոր շրջան։ Մյուս ոչ աշխատանքային օրերը ներառում են Հյուսիսային Մակեդոնիայի պետական տոները և դպրոցական կամ տեղական հատուկ օրերը ։
Նորվեգիա
Նորվեգիայում դպրոցական արձակուրդը կախված է տվյալ շրջանից։ Ընդհանրապես ուստարին սկսվում է օգոստոսի երրորդ շաբաթվանից։ Շատ շրջաններում հոկտեմբերի սկզբին տրվում է մեկշաբաթյա հանգիստ։ Ձմեռային արձակուրդը սկսվում է Սուրբ ծնունդից մի քանի օր առաջ և ավարտվում հունվարի առաջին շաբաթ։ Փետրվարի վերջին նույնպես տրվում է ձմեռային մեկշաբաթյա հանգիստ։ Զատկական տոները սկսվում են Ծաղկազարդից մինչև Մեծ երկուշաբթի կամ դրանից երկու օր հետո։ Ամառային արձակուրդը սկսվում է ամռան կեսից մի քանի օր շուտ ։
Լեհաստան
Լեհաստանի բոլոր հասարակական դպրոցներում նշվում են հետևյալ տոները՝
Ռումինիա
Աշնանային արձակուրդը (միայն հիմնական դպրոցների համար) ընկած է հոկտեմբերի վերջից մինչև նոյեմբերի սկիզբ։
Սլովակիա
Սլովակիայում ամառային արձակուրդը սկսվում է ուստարվա ավարտին՝ հունիսի 30–ին և ավարտվում սեպտեմբերի մեկին։ Աշնանային արձակուրդները ընկած են հոկտեմբերի վերջ։ Ձմեռային արձակուրդը սովորաբար տևում է դեկտեմբերի 23–ից մինչև հունվարի 7–ը։ Հունվարի 31–ը նույնպես ոչ աշխատանքային օր է։ Գարնանային արձակուրդը տևում է մեկ շաբաթ և կարող է լինել փետրվարին կամ մարտին՝ կախված շրջանից։ Դրան հաջորդում է զատկական արձակուրդը (Ավագ հինգշաբթի, Ավագ Ուրբաթ, Զատկական երկուշաբթի)։ Ոչ աշխատանքային են համարվում նաև մայիսի 1–ը, մայիսի 8–ը, սեպտեմբերի 1–ը, սեպտեմբերի 15–ը, և նոյեմբերի 17–ը։ Ուսումնական տարվա ընթացքում դպրոցի տնօրենն իրավունք ունի ավելացնել դպրոցական ազատ օրերը։ Դպրոցական արձակուրդները սահմանվում են կրթության և գիտության նախարարության կողմից և տարածվում են բոլոր տեսակի դպրոցների վրա։
Սլովենիա
Սլովենիայում ամառային արձակուրդը սկսվում է հունիսի 24–ից (հունիսի 25–ը Ազգային տոնն է, որը նույնպես համարվում է հասարակական տոն) և ավարտվում սեպտեմբերի 1–ին։ Մյուս արձակուրդները սովորաբար տևում են մեկ շաբաթ։ Դրանք երկարաձգվում են, եթե ազգային տոները համընկնում են այդ օրերի հետ։ Աշնանային տոները ("Krompirjeve počitnice" – "Բերքի տոն") սկսվում են հոկտեմբերի 31–ին, որը Բարեփոխումների օրն է, կամ նոյեմբերի մեկին, որը Բոլոր սրբերի տոնն է։ Ամանորյա տոները սովորաբար սկսվում են Սուրբ ծննդի շրջանում և ավարտվում հունվարի երկուսին։ Ձմեռային արձակուրդը սկսվում է փետրվարի կեսին և բաժանվում է երկու մասին։ Ձմեռային արձակուրդի երկրորդ շրջանտ ավարտվում է փետրվարի վերջին։ Ամենակարճ արձակուրդը մայիսի առաջին հանգստյան օրերն են, և ինչպես որ դրանց անվանումից պարզ է դառնում, սկսվում են մայիսի մեկից (սովորաբար ապրիլի 27–ից, որը պետական տոն է) և ավարտվում մայիսի 2–ին, որը նույնպես պետական տոն է։ Ոչ աշխատանքային են նաև փետրվարի 8–ը (Սլովենիայի մշակույթի օր) և զատկական մեռելոցը։ Մյուս պետական տոները, ինչպիսին է օգոստոսի 15–ը, ընկնում են դպրոցական արձակուրդի ժամանակ և շատ կարևոր են չափահասների համար։ Տարրական և հիմնական դպրոցն ավարտող աշակերտների արձակուրդը սկսվում է մեկ շաբաթ առաջ՝ ի շնորհիվ ավարտական քննությունների։ Այս արձակուրդների սահմանները տարածվում են բոլոր հիմնական և մասնավոր դպրոցների վրա և որոշվում են կրթության նախարարության կողմից։ Համալսարանի ուսանողների ամառային արձակուրդը ձգվում է մինչև հոկտեմբերի 1–ը, քանի որ քննական շրջանը տևում է մինչև հունիսի 25–ը, երբեմն նաև սեպտեմբեր։ Սովորաբար ուսանողների համար միակ ազատ օրը Նոր տարին է, բայց դա կախված է տվյալ քոլեջի կանոնադրությունից և որոշումից։ Օրինակ՝ 2015–ին շատ համալսարանների ուսանողների տրվեց մայիսի սկզբի արձակուրդ։ Կարճ արձակուրդները սովորաբար սկսվում են քննական շրջանից հետո և կախված են նրանից, թե ինչպես են աշակերտերը հանձնել իրենց քննությունները։ Շատ ժամանակ համալսարանի ուսանողներն ազատ են լինում պետական տոն–օրերին։
Շվեդիա
Շվեդիայում ուսումնական տարին սկսվում է օգոստոսի կեսից կամ վերջից (համալսարններում սեպտեմբերի մեկից)։ Բոլոր սրբերի օրվանից առաջ, հանրակրթական բոլոր դպրոցներում տևում է աշնանային արձակուրդը։ Սուրբծննդյան տոները սկսվում են դեկտեմբերի 15–16–ի մոտակայքում, կախված այդ տարվա Սուրբ ծննդի նշման օրվանից։ Այն սովորաբր ավարտվում է հունվարի երկորդ շաբաթվա մեջ (հունվարի 6–ը նույնպես պետական տոն է)։ Նոր տարվան հաջորդող ութից տասերորդ շաբաթների ընթացքում աշակերտներին տրվում է ձմեռային հանգիստ․ նշված շաբաթները կախված են շրջանից։ Զատիկի հասարակական տոները տևում են չորս օր՝ ուրբաթից մինչև երկուշաբթի։ Դպրոցներում Զատիկը նշվում է կամ նույն շաբաթվա մեջ կամ դրան անմիջապես հաջորդող շաբաթվա մեջ։ Հիմնական և միջնակարգ դպրոցներում ամառային արձակուրդը տևում է մոտ տաս շաբաթ՝ սկսելով հունիսի երկրորդ շաբաթվանից։
Միացյալ Թագավորություն
Միացյալ Թագավորությունում դպրոցական արձակուրդի ժամակացույցը հետևում է ստանդարտ նմուշին։ Այսինքն տարին սկսվում է աշնանային կիսամյակով և ուսումնական տարին բաղկացած է 190 օրվանից, սակայն կան երկրներ և քաղաքներ, որտեղ այդ ժամանակացույցը տարբեր է ։ Տեղական իշխանությունները սահմանել են ժամկետներ, որոնք վերաբերում են բոլոր համայնքներին, համայնքային հատուկ դպրոցներին և մանկապարտեզներին։ Ակադեմիաները, մասնավոր դպրոցները և ընկերությունները կարող են որոշել իրենց ուրույն արձակուրդային ժամանակացույցը, բայց դրանք սովորաբար հետևում են տեղական իշխանությունների կարգադրություններին ։ Չնայած՝ դրանք կարող են որոշել իրենց արձակուրդների շրջանը, բայց պարտավոր են պահպանել ուստարվա վերոնշյալ օրերի քանակը։ Անկախ մասնավոր դպրոցները կարող են ունենալ ավելի երկար արձակուրդ, քան նահանգային դպրոցները ։
Անգլիա և Ուելս
Ամառային արձակուրդը նահանգային դպրոցում տևում է հինգից յոթ շաբաթ՝ տևելով հուլիսի վերջից մինչև սեպտեմբերի սկիզբ։ Դպրոցները նշում են Սուրբ ծնունդն ու Զատիկը, որոնցից յուրաքանչյուրը տևում է մոտ երկու շաբաթ։ Դպրոցական տարին բաժանված է երեք շրջանի․ աշնանային (Սուրբ ծննդյան և ամռան միջև), գարնանային (Սուրբ ծնունդից մինչև Զատիկ) և ամառային (Զատիկի և ամառային արձակուրդի միջև)։ Օրինակ հելոուինը ընկած է աշնանային արձակուրդի ընթացքում, Վալենտինը՝ ձմեռային։ Ավելի կոնկրետ, յուրաքանչյուր կես կիսամյակից հետո աշակերտներին տրվում է հանգիստ։
Մասնավոր, ոչ պետական ուսումնական հաստատությունները հաճախ ունենում են ավելի երկար արձակուրդ, բայց դրա փոխարեն ունենում են երկար դասաժամեր և դպրոց են հաճախում նաև շաբաթ օրերին։
Շոտլանդիա
Շոտլանդիայում ուսումնական տարին սովորաբար սկսվում է օգոստոսի երրորդ շաբաթվանից։ Հոկտեմբերին աշակերտներին մեկ կամ երկու շաբաթ արձակուրդ է տրվում։ Սուրբծննդյան տոները սկսվում են դեկտեմբերի 25–ից մի քանի օր առաջ և ավարտվում հունվարի 5–ից մի քանի օր անց։ Գարնանային արձակուրդը տևում է մեկից մեկուկես շաբաթ։ Ամառային արձակուրդը սովորաբար սկսվում է հունիսի վերջին։
Հյուսիսային Իռլանդիա
Կան բազմաբովանդակ տոներ նախատեսված Հյուսիսային Իռլանդիայի դպրոցների համար։ Հյուսիսային Իռլանդիայում աշակերտներին տրվում է ավելի կարճ արձակուրդ, քան օրինակ ՄԹ–ում․ բայց դրա փոխարեն նրանք ստանում են շատ ավելի երկար ամառային արձակուրդ, որը ներառում է ամբողջ հուլիս և օգոստոս ամիսները։
Ավստրալիա և Նոր Զելանդիա
Ավստրալիայում և Նոր Զելանդիայում ուսումնական տարին բաժանվում է երկու սեմեստրների, որոնք էլ իրենց հերթին բաժանվում են երկու կիսամյակների։ Պատմականորեն տարին բաժանված էր երեք շրջանների, որի առաջին շրջանը ներառում էր Զատիկը։ Մինչև 1980–ականների վերջերը տարին բաժնված էր չորս շրջանի (բացառությամբ Ավստրալիայի Թասմանիա նահանգի, որը մինչև 2013–ը փոփոխություններ չկատարեց)։
Համապատասխան հարավային կիսագնդի եղանակներին՝ հիմնական ամառային արձակուրդը սկսվում է դեկտեմբերի կեսից ավելի ուշ և ձգվում մինչև հունվարի կամ փետրվարի առաջին–երկրորդ օրերը՝ միշտ ընդգրկելով Նոր տարին և Սուրբ ծնունդը։ Ավստրալիայի դպրոցական արձակուրդները ներառում են նաև հունվարի 26–ին նշվող Ավստրալիայի օրը Նոր Զելանդիայում հունվարի վեցին նշվում է Զելանդիայի ազգային օրը ։ Տասներեքերորդ տարում (դպրոցի վերջին տարին) աշակերտներն ավարտում են սեպտեմբերին (երրորդ շրջանի վերջում) և իրենց չորրորդ շրջանն անցկացնում են քննություններ հանձնելով։
Ավանդաբար յուրաքանչյուր կիսամյակը տևում է մոտավորապես տաս շաբաթ։T Պատմականորեն առաջին կիսամյակը ցուցակագրված է եղել Զատիկի շրջանում՝ արտացոլելով եռամյա համակարգի հասկացությունը։ Չնայած 1990–ական թվականներին դա ամբողջապես փոխվեց։ Երկրորդ կիսամյակի արձակուրդները սկսվում են հուլիսի սկզբից, իսկ երրորդ կիսամյակի արձակուրդները սովորաբար ընդգրկում են սեպտեմբերի վերջին և հոկտեմբերի առաջին օրերը ։
Ընդհանուր գործելակերպ և հետևանքներ
Ամառային արձակուրդները շատ երեխաների համար հանգստի, վայելքների, դասերից կտրվելու, ընտանիքի և բարեկամների հետ անցկացնելու ժամանակ են։ Շատ ընտանիքներ ճանապարհորդում են այդ ընթացքում։
Դպրոցական արձակուրդները շատ մեծ ազդեցություն ունեն երկրի վրա, սկսած ճանապարհորդության արժեքից և հանգստյան վայրից․ դրանց երկարաձգվելու հետևանքով հաճախ հանգում են հանցագործությունների․ օրինակ UK crime rate monthly figures։ Երթևեկության գերծանրաբեռնվածությունն ու ուղևորների խտությունը հասարակական տրանսպորտի ուղեգծերում կարող են շատ ավելի վատ ազդել դպրոցական օրերին, հատկապես քննական շրջանում։ Կան ընտանիքներ, որոնք անցկացնում են արձակուրդները քաղաքից դուրս՝ արվարձաններում։ Դրանք կարող են իջեցնել հասարակական տրանսպորտի ծանրաբեռնվածությունը քաղաքներում, փոխարենը՝ օգտվելով երկար հեռավորությունների համար նախատեսված տրանսպորտի տեսակներից։
Կան երկրներ, օրինակ՝ Նիդեռլանդներում, որտեղ ընտանիքները գերադասում են ճանապարհորդել արձակուրդներին։ Այդ պետություններում դպրոցների արձակուրդների սկիզբն ու ավարտը տարբերվում է։ Դրա հիմնական նպատակն է նվազեցնել տրանսպորտի ծանրաբեռնվածությունը, որը, հակառակ դեպքում, կարող է լարված իրավիճակ ստեղծել երկրում ։
Ծանոթագրություններ
Կատեգորիա:Տոներ Կատեգորիա:Դպրոցներ